stanford-oval/wikipedia huggingface dataset:
הסודות של דה וינצ'י

| --- | --- |

 סוגה:  הרפתקאות דרמה פנטזיה היסטורית
 יוצרים:  דייוויד ס. גויר 
 שחקנים:  טום ריילי לורה האדוק בלייק ריטסון אליוט קוואן לארה פולבר גרג צ'ילין הירה הילמאר ארוס ולאהוס ג'יימס פוקנר טום בייטמן אלכסנדר סידיק
 פרסים:  Primetime Emmy Award for Outstanding Main Title Design, פרס האמי בפריימטיים לנעימת פתיחה יוצאת מן הכלל 
 פסקול:  בֶּר מקרירי
 ארץ מקור:  ארצות הברית ארצות הברית הממלכה המאוחדת הממלכה המאוחדת
 שפות:  אנגלית 
 מקום התרחשות:  טורקיה, איטליה 
 מספר עונות:  3 
 מספר פרקים:  28 
 הפקה
 מפיק:  לי מוריס
 מפיקים בפועל:  דייוויד ס. גויר ג'ולי גרדנר ג'יין טרנדר
 חברת הפקה:  Phantom Four Films Adjacent
 הפצה:  הולו 
 עורכים:  טים מורל פיליפ קלוס ג'ון ריצ'רדס ניק ארתורס
 אתר צילומים:  נית', פורט טלבוט, ויילס, הממלכה המאוחדת סוונסי, ויילס, הממלכה המאוחדת
 צלמים:  ג'וליאן קורט פביאן וגנר
 מוזיקה:  בר מק'קרירי 
 אורך פרק:  60 דקות
 שידור
 רשת שידור:  Starz (ארצות הברית) FOX (הממלכה המאוחדת)
 רשת שידור בישראל:  yes Oh HOT 3
 פורמט (תמונה):  HDTV 1080i
 פורמט (קול):  דולבי דיגיטל 5.1
 תקופת שידור מקורית:  12 באפריל 2013 – הווה
 קישורים חיצוניים
 אתר הסדרה
 דף התוכנית ב-IMDb
 
הסודות של דה וינצ'י (באנגלית: Da Vinci's Demons; מילולית: השדים של דה וינצ'י) היא סדרת דרמה אמריקאית-בריטית, המציגה את סיפור חייו הבוגרים מוקדמים והדמיוניים בחלקם של לאונרדו דה וינצ'י, כאמן, ממציא, אידיאליסט וגאון אינטלקטואל. את הסדרה יזם ויצר דייוויד ס. גויר, והיא הופקה בעבור ה-BBC וצולמה בעיר נית', פורט טלבוט ובעיר סוונסי שבוויילס, הממלכה המאוחדת.
העונה הראשונה, הכוללת שמונה פרקים, עלתה לשידור בארצות הברית ב-12 באפריל 2013.
ב-17 באפריל 2013 הסדרה חודשה לעונה שנייה על ידי רשת Starz.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 8 | 8 | 12 באפריל 2013 | 7 ביוני 2013 |
|  | 2 | 10 | 10 | 22 במרץ 2014 | 31 במאי 2014 |
|  | 3 | 10 | 10 | 24 באוקטובר 2015 | 26 בדצמבר 2015 |
עלילה

"הסודות של דה וינצ'י" היא פנטזיה היסטורית, החושפת את הסיפור שלא סופר על לאונרדו דה וינצ'י, ש"המציא" את העתיד בגיל 25, כשבאותה תקופה "המחשבה והאמונה נשלטות... ואדם אחד נלחם על-מנת לשחרר את הידע לחופשי". דה וינצ'י הצעיר נאבק באפלתו הפנימית: "מעונה על ידי מתנה של גאונות אנושית. הוא כופר בכוונה לחשוף את שקרי הדת. מורדים מבקשים לחתור תחת חברה אליטיסטית. בן ממזר המשתוקק להכרה מצד אביו."
הסדרה מתארת רבות מהמצאותיו האמיתיות של דה וינצ'י ועבודתו כמהנדס צבאי עבור דוכס מילאנו ולאחר מכן עבור משפחת בורג'ה. האירועים בסדרה כוללים גם מיסטיקן הקורא לעצמו "ילד האדמה" אשר מדריך את דה וינצ'י לגלות אזורים חבויים במוחו ובזכרונותיו על ידי גישה ל"מעיין הזיכרון" הקשור לתאוריה רציונלית, רשומות האקאשיות, סיפורים עתיקים מהמיתולוגיה הנורדית, הקבלה, דתות סלטיקיות ומאופנישדות מההינדואיזם. המיסטיקן מופיע כאשר דמותו של דה וינצ'י מתחילה לתור אחר "ספר העלים" והפולחן המסתורי המכונה "בני מיתרה".
בין דה וינצ'י ואביו שוררת מערכת יחסים אכזרית ועוינת, כשהאחרון עובד עבור לורנצו דה מדיצ'י, שמנהל רומן עם מרגלת. בנוסף מתנהלות תחת שרביטו של מדיצ'י מלחמות צללים של חוגים חשאיים ומזימות פוליטיות של פירנצה ומילאנו, הנלחמות על כוחן מול רומא.
תפאורות בסגנון ימי הביניים משולבות עם הדמיות ממוחשבות מתקדמות על-מנת להמחיש את דמיונו העז, זכרונו הצילומי ותהליכי החשיבה של דה וינצ'י, עם מונולוגים מדעיים המוסברים צעד אחר צעד, ולעיתים מוצגים עם שרטוטים רוטוסקופיים בהילוך איטי.
שחקנים ודמויות > שחקנים ראשיים

טום ריילי - לאונרדו דה וינצ'י
לורה האדוק - לוקריציה דונאטי
בלייק ריטסון - הרוזן ג'ירולמו ריאריו
אליוט קוואן - לורנצו דה מדיצ'י
לארה פולבר - קלריס אורסיני
גרג צ'ילין - זורואסטר
הירה הילמאר - ונסה
ארוס ולאהוס - ניקולו מקיאוולי
ג'יימס פוקנר - האפיפיור סיקסטוס הרביעי
טום בייטמן - ג'וליאנו דה מדיצ'י
אלכסנדר סידיג - אל-רחים
שחקנים ודמויות > שחקני משנה

רוס או'הנסי - קומנדר קואטרון, מפקד צבא פירנצה
דייוויד סקופילד - פיירו דה וינצ'י
אלן קורדונר - אנדראה דל ורוקיו
פול ווסטווד - ניקולו ארדינגלי
איאן פירי - קפטן נזארנו דרגונטי
מייקל אלווין - ג'נטיל בקי
ניק דאנינג - לופו מרקורי
אליוט ליווי - פרנצ'סקו פאצי
פיי ג'ונסון - קמילה פאצי
מייקל קולקין - יאקופו פאצי
אבי הירסט - אלגרה פאצי
סטיבן מרזלה - אנטוניו מפיי
ג'ון קורדינג - סטפנו דה בגנון
דייוויד סטורזאקר - ברנרדו בארונצ'לי
טום אוליבר קורניש - ג'קומו בראציוליני
פיונה דולמן - אנה דונאטי
אריק מדסן - זירקר
מתיו מארש - פרנטה מלך נאפולי
פול פרימן - הארכיטקט
סברינה ברטלט - סופיה (עונה 3)
שחקנים ודמויות > דמויות נוספות

יו בונוויל - גלאצו מריה ספורצה, דוכס מילאנו
וינסנט ריאוטה - פרדריקו דה מונטפרלטו, דוכס אורבינו
פול ריס - ולאד המשפד
ג'פרי נולאן - קפאלדי
כריסטופר אלסון - יאקופו סאלטרלי
הפקה

דייוויד ס. גויר עבד עם הצלם ג'וליאן קורט על הפרקים הראשונים של הסדרה. הסדרה מסמנת את שיתוף הפעולה הראשון בין רשת Starz האמריקאית ל-BBC תחת הסכם הפקה משותף. הבמאי ג'יימי פיין עבד עם הצלם פביאן וגנר בפרקים 3 ו-4.

גויר כתב את הפרקים הראשונים, על הכותבים הנוספים נמנים סקוט מ. גימפל, בריאן נלסון, ג'ו אהרן וקורי ריד.
רוב מלאכת הצילום נעשתה באולפני צילום מורכבים בוויילס אשר נועדו לדמות את פירנצה במאה ה-15. הצילומים התקיימו בחללי צילום בגודל 265,000 מטרים רבועים בעיר נית' שבפורט טלבוט, ויילס. צילומי החוץ נערכו אף הם בנית', פורט טלבוט וגם בעיר סוונסי ובטירת מרגם. על ההפקה האמנותית של הסדרה הופקד המעצב אדוארד תומאס, יליד סוונסי בעצמו ועבד בהפקות של הסדרות "דוקטור הו" ו"טורצ'ווד".
מחשש להתערבות רשת השידור, צילם דייוויד ס. גויר סצנה בפרק החמישי של הסדרה המתארת נשיקה בין דה וינצ'י לג'קופו סאלטרלי בחשאי.
פסקול הסדרה הולחן על ידי בֶּר מקרירי.
נאמנות למקור

אין ספק שבסדרה יש אלמנטים פנטסטיים, אך עם זאת מעורבים בה הקשרים היסטוריים. דה וינצ'י מצטייר באופן דומה לשרלוק הולמס ובלשים בדיוניים אחרים מאוחרים יותר. סטיות מציר הזמן היסטורי לצורכי אפקטים דרמטיים הן בדרך כלל בקני מידה של חודשים או שנים ספורות בלבד.
קוזימו דה מדיצ'י מתואר ברצף פלשבקים בפרק 8 שהזמן מתואר בו הוא כ-13 שנים קודם לכן. במציאות הוא מת ב-1 באוגוסט 1464, בגיל 74. בסדרה מתוארים 3 בניו של מיתרה כאשר הם דנים עם דה וינצ'י הצעיר. במציאות, דה וינצ'י היה בן 12 כשקוזימו דה מדיצ'י מת כשהוא עדיין היה חי בווינצ'י. בסדרה נאמר כי שלושה מתוך ארבעת בניו של מיתרה ימותו זמן קצר לאחר פגישה זו.
הפרק הראשון של העונה הראשונה נפתח בהתנקשות בחייו של גלאצו מריה ספורצה שהתרחשה ב-26 בדצמבר 1476 במציאות, אך בסדרה האירוע מוצג כאילו התרחש בחג הפסחא, 1477.
הפרק האחרון בעונה הראשונה מסתיים בהתנקשות בחייו של ג'וליאנו דה מדיצ'י בכנסייה שהתרחשה ב-26 באפריל 1478. במציאות, בנו של ג'וליאנו דה מדיצ'י מפילגשו נולד כחודש לאחר מותו לדה מדיצ'י ולפילגשו הייתה מערכת יחסים ארוכה. בסדרה, פילגשו של דה מדיצ'י מתוארת שהיא נכנסת להריון לאחר שקיימה עמו יחסים לילה אחד, חודשים ספורים קודם לכן. במציאות בנם של הזוג הוכר באופן חוקי ונהפך לימים לאפיפיור קלמנס השביעי בשנת 1523.
שני בניו של לורנצו דה מדיצ'י נולדו בשנת 1475 אך בסדרה לו ולאשתו אין כלל בנים, רק בנות והזוג מנסה להביא בן לעולם. בנו הבכור פיירו דה מדיצ'י המכונה "פיירו חסר המזל" ירש את מקומו בפירנצה, אך בנו השני יהפוך לאפיפיור לאו העשירי בשנת 1513.
ולאד המשפד מת ב-19 בדצמבר 1476, עובדה שתואמת את ציר הזמן של עלילת העונה הראשונה, אך אין שום עדות היסטורית לכך שדה וינצ'י הגיע לטירתו כמו כן אין שום אזכור לנסיעה של דה וינצ'י אל מקום מושבו של ולאד המשפד, עם זאת נסיעה כזאת איננה בלתי אפשרית מבחינה טכנית אך בסדרה היא אחת ממאפייניה הפנטסטיים.
בשנת 1469 ארגן לורנצו דה מדיצ'י טורניר לכבודה של לוקריציה דונאטי אשתו של ניקולו ארדינגלי. עם זאת מערכת היחסים בין לורנצו ללוקריציה הייתה אפלטונית: לורנצו הקדיש לה שירים אך לא היה ביניהם קשר מיני. במציאות, אנדראה דל ורוקיו, מורו של דה וינצ'י, היה האמן שהוזמן לצייר את דיוקנה של לוקריציה דונאטי עבור לורנצו אך בסדרה מתואר זה דה וינצ'י כמי שהוזמן לצייר את דיוקנה של לוקריציה.
הדמות וחברו הטוב של דה וינצ'י, ניקו, שככל הנראה היה ניקולו מקיאוולי, נולד למעשה ב-3 במאי 1469. במציאות הוא היה אמור להיות רק בן 7–9 שנים לפי ציר הזמן של הסדרה. גילו של ניקו לא נגלה לצופים במהלך הסדרה ודמויות אחרות מכנות אותו "ניקו הצעיר", אך השחקן המגלם את דמותו, ארוס ולאהוס, הוא בן 18.
רשומות בית המשפט בפירנצה משנת 1476 מלמדות על כך שדה וינצ'י ושלושה גברים צעירים אחרים נשפטו בגין מעשי סדום וזוכו מאשמה. בסדרה, דה וינצ'י נשפט לבדו על המעשה שיוחס לו.
דה וינצ'י גדל בבית אימו עד גיל 5 ומשם עבר לבית אביו. במציאות, דה וינצ'י לא הוכר ונחשב ל"ממזר".
דה וינצ'י לא הופיע ברשומות ההיסטוריות רק שנתיים לאחר משפטו. בסדרה, דה וינצ'י מנסה להפליג לדרום אמריקה שאליה התוודע ב"ספר העלים". בזמן שבציר הזמן של הסדרה מתואר מסעו של דה וינצ'י כ-14 שנים לפני מסעו הראשון של כריסטופר קולומבוס ו-23 שנים לפני גילוי ברזיל, ישנם סיפורי מסעות שקדמו למסעותיו של קולומבוס, כמו זה של ז'ואאו קורטה-ריאל. המסע הראשון מאיי כף ורדה לברזיל ארך 31 ימים, אך ניתן לעשות את המסע הזה בזמן קצר יותר, ולכן, תאורטית, קרוולה פורטוגזית הייתה יכולה לעשות מסע ימי שכזה כפי שהוא תואר.
נאמנות למקור > מיניותו של דה וינצ'י

על אף שקיימות עדויות היסטוריות מועטות הנוגעות למיניותו של דה וינצ'י והעדפותיו, האמונה הרווחת כי הוא היה בעיקר אם לא רק נמשך מינית לגברים. יוצר הסדרה, דייוויד ס. גויר הבחין בפרט זה לפני עלייתה לאוויר של הסדרה ואמר שהסדרה "לא נרתעת" מהתעסקות בנושא. כוכב הסדרה, השחקן טום ריילי ציטט "ספקולציות" על מיניותו של דה וינצ'י ואמר: "בגלל שקיימות ספקולציות בנושא, זה בהחלט משהו שיש לכבד אותו". עם זאת דה וינצ'י מצטייר כאחד שמתהולל עם נשים בפרק הבכורה. התעניינותו המינית האפשרית בגברים של דה וינצ'י מוצגת רק בפרקה החמישי של הסדרה שבו הוא נשפט, על לא עוול בכפו, בגין מעשי סדום שלכאורה ביצע. בסצנה עם ג'קופו סאלטרלי שבה התגלה שזה היה מעורב במגע מיני עמו, דה וינצ'י מתאר את מעורבותו המינית עם גברים כ-"סקרנות" ואת "ניסויים" ומכריז: "אף אחד לא יגדיר אותי".
בריאיון לאתר האינטרנט הלהט"בי TheBacklot.com, הביע ריילי את תקוותו שתפיסתה של הסדרה לגבי מיניותו של דה וינצ'י תענה על כל החששות שיש בנושא בצורה מכובדת להשערות שעלו במהלך ההיסטוריה ובאותו זמן להכיר בזעם של גולשים רבים שמרגישים שנטיותיו מוצגות לרוב כהטרוסקסואליות. גולשים באתר הגיבו בזעם ותיארו את מה שעשו בסדרה עם דמותו של דה וינצ'י כ"שטיפה סטרייטית" של דמות היסטורית, מה שאילץ את ריילי לפרסם התנצלות על כל רושם שהתקבל שזה מזלזל בכעסם של הגולשים על הנושא.
ביקורת

הסדרה זכתה לביקורות חיוביות מצד האתר Metacritic וקיבלה ציון של 62% בהתבסס על 27 ביקורות המצביעות על ביקורת "חיובית באופן כללי". הסדרה קיבלה שלוש מועמדויות לפרס אמי על "עיצוב הכתוביות הטוב ביותר", "מוזיקת הנושא הטובה ביותר" ו"האפקטים החזותיים הטובים ביותר".
שידור בינלאומי

| ארץ שידור | רשת שידור | תאריך עלייה |
| --- | --- | --- |
| טורקיה טורקיה | FX | 13 באפריל 2013 |
| אוסטרליה אוסטרליה | FX Australia | 16 באפריל 2013 |
| בולגריה בולגריה | Fox Bulgaria | 15 באפריל 2013 |
| אסטוניה אסטוניה | Fox Estonia | 14 באפריל 2013 |
| פינלנד פינלנד | Fox Finland | 14 באפריל 2013 |
| גרמניה גרמניה | Fox Germany | 17 באפריל 2013 |
| יוון יוון   קפריסין קפריסין | Fox Greece | 13 באפריל 2013 |
| איטליה איטליה | Fox Italy | 22 באפריל 2013 |
| ישראל ישראל | yes Oh | 9 ביולי 2013 |
| יפן יפן | Fox Asia | 19 ביוני 2013 |
| אמריקה הלטינית:   ארגנטינה ארגנטינה   ברזיל ברזיל   צ'ילה צ'ילה   קולומביה קולומביה   הרפובליקה הדומיניקנית הרפובליקה הדומיניקנית   גואטמלה גואטמלה   מקסיקו מקסיקו   פנמה פנמה   אורוגוואי אורוגוואי   ונצואלה ונצואלה | Fox Latin America | 16 באפריל 2013 |
| נורווגיה נורווגיה | Fox Crime | 15 ביוני 2013 |
| ניו זילנד ניו זילנד | the BOX | 22 באוגוסט 2013 |
| הפיליפינים הפיליפינים | Fox Asia | 8 ביוני 2013 |
| פולין פולין | Fox Poland | 13 באפריל 2013 |
| פורטוגל פורטוגל | Fox Portugal | 14 באפריל 2013 |
| רוסיה רוסיה | Fox Russia | 26 באפריל 2013 |
| סרביה סרביה | Fox Balkans | 22 באפריל 2013 |
| דרום אפריקה דרום אפריקה | Fox South Africa | 6 במאי 2013 |
| דרום-מזרח אסיה:   ברוניי ברוניי   קמבודיה קמבודיה   הונג קונג הונג קונג   אינדונזיה אינדונזיה   מלזיה מלזיה   מיאנמר מיאנמר   סינגפור סינגפור   תאילנד תאילנד | Fox Movies Premium | 28 באפריל 2013 |
| ספרד ספרד | Fox Spain | 9 במאי 2013 |
| טאיוואן טאיוואן | STAR Movies | 24 באפריל 2013 |
| הממלכה המאוחדת הממלכה המאוחדת | Fox UK and Ireland | 19 באפריל 2013 |
| וייטנאם וייטנאם | STAR Movies | 28 באפריל 2013 |
| הולנד הולנד | Fox Netherlands | 15 באוגוסט 2013 |
הערות שוליים

↑  = tvschedule "Ira Deorum". Zap2it. נבדק ב-24 באוקטובר 2015. {{cite web}}:  (עזרה); Check |url= value (עזרה)
רנאטו יאראק

אין תמונה חופשית
רנאטו-גבריאל יאראק הוא עורך דין ישראלי. כיהן בעבר כראש מחלקת הבג"צים בפרקליטות המדינה, כיום שותף ועומד בראש מחלקת משפט מנהלי ודיני מכרזים במשרד עורכי דין מ. פירון ושות' (אנ'), אחד מעשרת המשרדים הגדולים בישראל נכון ל-2023. נחשב לאחד מבכירי עורכי הדין בישראל.
ביוגרפיה

נולד וגדל בירושלים. הוריו, רנאטו ולוצ'יאנה, עלו מאיטליה בשנת 1939 כתוצאה מחקיקת חוקי הגזע. כאשר אמו הייתה בהריון, נהרג אביו בתאונת דרכים באזור לטרון.
יאראק בוגר תואר ראשון ושני במשפטים באוניברסיטה העברית. לאחר שנת התמחות בבית המשפט העליון, אצל השופט משה לנדוי ושנה אצל עו"ד שלמה תוסיה-כהן, הוסמך כעורך דין והצטרף לפרקליטות המדינה.
במסגרת עובדתו בפרקליטות, תחילה הופיע יאראק בבית המשפט העליון בערעורים פליליים. בחלוף 5 שנים הציע לו מישאל חשין שהיה אז ראש מחלקת הבג"צים בפרקליטות, להצטרף למחלקה. בשנת 1982 החל יאראק לכהן כראש מחלקת הבג"צים בפרקליטות המדינה עד לפרישתו בשנת 1986. סך הכל עבד כ-16 שנה בפרקליטות המדינה.
בשנת 1986 הקים בירושלים את משרד עורכי דין רנאטו יאראק, המשרד התמחה התחום הליטיגציה האזרחית, במיוחד בתחום המשפט החוקתי, המינהלי.
בשנת 2001 מוזג המשרד עם משרד עורכי דין מ. פירון ושות', אחד ממשרדי עורכי הדין הגדולים בישראל ומאז עומד בראש מחלקת משפט מנהלי ודיני מכרזים במשרד.
הערות שוליים

1 2  תיק אפוטרופסות מס' 76/45. ההזמנה לצו מנוי אפוטרופסות, בבית המשפט המחוזי בירושלים, עיתון "הבקר", 25 באפריל 1945, עמ' 3.
↑  דירוג Dun's 100 עורכי דין
↑  ישי כהן וחיים אבני, ‏משפטן בכיר פנה ליועמ"ש: "אישור מתווה הכותל חסר תוקף", באתר כיכר השבת, 3 במרץ 2016
↑  גיא לשם, סופה של ידידות מופלאה, באתר הארץ, 15 במאי 2008
↑  בתאונה נהרג ד"ר רנאטו יאראק ונפצעו עוד שלשה נוסעים, עיתון "הבקר", 4 בינואר 1945, עמ' 4.
↑  עו"ד רנאטו יאראק: "בעליון לא מקדישים מספיק זמן לאזרח", באתר גלובס, 12 ביוני 2009
↑  TheMarker digital, משרד עורכי הדין פירון מתמזג עם רנאטו יאראק, באתר TheMarker‏, 23 בינואר 2001
אולי הפעם (תוכנית טלוויזיה)

מיכל קופר-קרן
| --- | --- |

סמליל הסדרה
 סוגה:  דרמה, קומדיה
 יוצרים:  מיכל קופר-קרן, אריק שגב, גל פרידמן
 כותבים:  מיכל קופר-קרן, אריק שגב
 שחקנים:  ורד פלדמן, אורי פפר, נתי קלוגר, אקי אבני, יובל סמו, קרן ברגר, ליאור מילר, נטע ריסקין, אורנה פיטוסי, מיכל ינאי, ירון ברובינסקי, שי גולדשטיין, רודי סעדה
 ארץ מקור:  ישראל ישראל
 שפות:  עברית 
 מספר עונות:  2
 מספר פרקים:  100
 הפקה
 חברת הפקה:  אולפני הרצליה, רוני הפקות
 אורך פרק:  כ-30 דקות
 שידור
 רשת שידור:  Yes Stars ישראלי
 תקופת שידור מקורית:  14 בינואר 2007 – 2008
 קישורים חיצוניים
 דף התוכנית ב-IMDb
 
אולי הפעם היא סדרת דרמה-קומית ישראלית יומית העוסקת בעולמם של רווקים ורווקות בשנות השלושים לחייהם. הסדרה כללה 2 עונות ו-100 פרקים ושודרה בשנים 2007–2008.
הסדרה משודרת בשידורים חוזרים בערוץ 24  במהלך השנים 2024 ו2025.
במוקד הסדרה שישה צעירים התרים אחר אהבה וקשר זוגי, כשבמוקד עומדים הקשר בין נגה ירושלמי (ורד פלדמן) לבן זוגה בעבר, 'מייק דסה (אורי פפר) והתערבות ביניהם אם תצליח ירושלמי למצוא לה בן זוג עד ערב השנה החדשה, או שתעניק סיכוי נוסף לדסה, שבגד בה בעבר.
עוד שיחקו בעונתה הראשונה של הסדרה:
מיכל ינאי בתפקיד שדרית הרדיו, דפנה גור.
נתי קלוגר היא עידית ירושלמי, אחותה של נגה, בעלת משרד אדריכלים, אותו ניהלה עם החבר שלה ערן.
ירון ברובינסקי, ערן, החבר והשותף העסקי של עידית.
קרן ברגר, רוני, העובדת במשרדם של עידית וערן. בהמשך, זוגתו החדשה של ערן.
אקי אבני היה אילן אטיאס, בעל משתלה גרוש טרי עם ילד ומעסיקו של מייק, המחפש לעצמו בת זוג חדשה.
יובל סמו גילם את איל, שותפו לדירה של מייק דסה, שלא הצליח למצוא לו דייטים.
העונה השנייה מתרחשת כחצי שנה לאחר סיום אירועי העונה הראשונה. עידית סגרה את המשרד ועברה לעבוד כשכירה במשרד של אדריכלים. בעלי המשרד הוא יואל שץ  (דב נבון) והוא מטיל פרויקטים לביצוע בידי עידית ובידי המתחרה שלה במשרד, גיא בנבנישטי (שי גולדשטיין). עמרי טולדנו (ליאור מילר),  הוא איש עסקים שנכנס לשותפות בברדוגו ובהמשך יהיה בן זוגה של נגה ואחד הבוסים של מייק. שירה (נטע ריסקין), זוגתו החדשה של מייק, היא שוקולטיירית בעלת בוטיק לשוקולד, ואיתה עובד אסי (אבי גרייניק).
אילן חוזר מתאילנד עם בנו וגרושתו יפעת (אורנה פיטוסי), והם חוזרים לחיות ביחד, אך הוא עדיין עם רגשות כלפי עידית.
הערות שוליים

↑  רותה קופפר, שונאים, סיפור אהבה, באתר הארץ, 8 במרץ 2008
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
הטיית לב

ערך זה עוסק בספר מאת ג'יין אוסטן. אם התכוונתם למשמעות אחרת, ראו .
| --- | --- |

המהדורה הראשונה של מנזר נורת'אנגר ו"הטיית לב" משנת 1818
 מידע כללי
 מאת:  ג'יין אוסטן 
 שפת המקור:  אנגלית 
 סוגה:  רומן 
 מקום התרחשות:  אנגליה 
 הוצאה
 הוצאה:  הוצאת ג'ון מאריי 
 תאריך הוצאה:  1817 
 סדרה
 ספר קודם:  מנזר נורת'אנגר 
 
הטיית לב (באנגלית: Persuasion) הוא הספר האחרון שכתבה הסופרת ג'יין אוסטן. היא החלה לכתוב אותו מיד לאחר שסיימה לכתוב את "אמה", וסיימה באוגוסט 1816. היא נפטרה בגיל 41 בשנת 1817 אבל "הטיית לב" לא פורסם עד לשנת 1818.
כמו מנזר נורתאנגר כך גם הטיית הלב מתרחש בחלקו בבאת', אזור שאוסטן הכירה היטב מכיוון שחייתה שם בין השנים 1801-1805.
הקדמה לספר

שמונה שנים לפני האירועים המתרחשים ברומן, אן אליוט התאהבה בימאי עני ושאפתן בשם פרדריק וונטוורת. משפחת אליוט ובייחוד אביה של אן, סר אליוט, לא היו מרוצים מבחירתה של אן מכיוון שהרגישו שוונטוורת לא מספיק מכובד בשביל המשפחה האריסטוקרטית. היועצת, והחברה המבוגרת של אן, ליידי ראסל, אשר לוקחת את מקומה של אמה המתה של אן, משכנעת אותה לבטל את האירוסים. כעת אן בת 27 ונחשבת לרווקה זקנה, היא נפגשת שוב עם ארוסה לשעבר אשר יוצר קשרים עם משפחת מאסגרוב.
וונטוורת כעת הוא קפטן עשיר, אך הוא שומר טינה לאן משום שהיא דחתה אותו. בינתיים התככים של אביה האנוכי של אן, אחותה הבוגרת אליזבת, חברתה של אליזבת מרת קליי, וויליאם אליוט, בן דודה של אן ויורשו של אביה, מרכיבים עלילות משנה חשובות.
דמויות ראשיות

סר וולטר אליוט: ברונט יהיר ומרוצה מעצמו. בזבזנותו מאז מות אשתו שלוש עשרה שנים קודם לכן, גרמה למשפחה להיכנס לקשיים כלכליים. הקשיים הכלכליים מאוד רציניים והוא מוכרח להשכיר את ביתו לאדמירל קרופט ולעבור לבאת'.
אליזבת אליוט: הבת הבכורה והיפה ביותר של סר וולטר, אשר מעודדת את שחצנותו ובזבזנותו של אביה. היא ואביה מתייחסים לאן כחסרת חשיבות.
אן אליוט: בתו השנייה של סר וולטר היא בת 27 ורווקה. היא מאוד אינטליגנטית ומאוד יפה. שמונה שנים קודם לכן היא התאהבה בפרדריק וונטוורת אבל שוכנעה על ידי ליידי ראסל לדחות את הצעת נישואיו, בגלל עוניו ועתידו הלא ברור.
מרי מאסגרוב: הבת הצעירה של סר וולטר, נשואה לצ'ארלס מאסגרוב. היא תמיד מחפשת תשומת לב וטוענת שמזלזלים בה. כאשר היא מתוסכלת היא טוענת שהיא חולה. היא מאוד מתנגדת לשידוך בין צ'ארלס הייטר והנרייטה מאסגרוב (גיסתה) מכיוון שהיא חושבת שצא'רלס נמוך מהם במעמדו.
צ'ארלס מאסגרוב: בעלה של מרי והיורש של אחוזת מאסגרוב. הוא רצה להינשא לאן ונאלץ להסתפק במרי (לצערם הרב של משפחת מאסגרוב ולמזלו הרע) כאשר אן סירבה לו בגלל אהבתה המתמשכת לוונטוורת.
ליידי ראסל: חברה של משפחת אליוט, בעיקר של אן, וגם הסנדקית של אן. לפני שנים היא שכנעה את אן לסרב להצעת הנישואין של קפטן וונטוורת. למרות היותה הרבה יותר רגישה מסר אליוט, היא שותפה להרגשות שלו בנוגע למעמד וקשרים ולא חשבה שוונטוורת מתאים לאן בגלל נחיתותו המעמדית והכלכלית.
מרת קליי: גרושה, בתו של עורך דינו של סר וולטר, ו"חברה" אינטימית של אליזבת אליוט. היא מעוניינת ללכוד את סר וולטר בזמן שאליזבת לא שמה לב.
קפטן פרדריק וונטוורת: ימאי אשר היה מאורס לאן שמונה שנים קודם לכן. בזמנו, לא היו לו נכסים ועתידו לא היה ברור, אבל בעקבות הצלחה רבה במלחמות נפוליאון, מצבו השתפר מאוד. אחד מאחיה של סופיה קרופט, אשת האדמירל לו משכיר סר אליוט את ביתו.
לואיזה מאסגרוב: אחותו השנייה של צ'ארלס מאסגרוב, בת 19. לואיזה היא צעירה נמרצת. קפטן וונטוורת מעריץ את נחישותה וההחלטיות שלה בניגוד לזהירות ומה שהוא רואה כחוסר הוודאות של אן.
ויליאם אליוט: בן דודו ויורשו של סר וולטר. סר וולטר ואליזבת קיוו שוויליאם ישא לאישה את אליזבת, אך מר אליוט רודף אחרי כסף, מתנכר למשפחה ומזלזל בתואר אותו הוא עומד לרשת, ולכן נושא לאישה צעירה בעלת מעמד חברתי נמוך אך הון גדול. כעת הוא אלמן, מבין את חשיבות התואר "ברונט" ורוצה מאוד לרשת אותו, ולכן מחדש את יחסיו עם משפחת אליוט על מנת להשגיח על מרת קליי ולמנוע ממנה ללכוד את סר וולטר, כיוון שאם הם יתחתנו היא עלולה ללדת בן, מה שימנע ממר אליוט לרשת את תוארו וכספו של סר וולטר אליוט. הוא פוגש באן בטעות בליים ומתפעל ממנה, אך לא מודע באותה עת לכך שהיא בתו של סר וולטר. כאשר היא מוצגת בפניו בבאת' הוא מוסיף למטרתו להפריד בין מרת קליי וסר אליוט גם את המטרה לכבוש את ליבה של אן, גם כיוון שהוא מחבב אותה וגם כיוון שכך הוא יוכל לשמור מקרוב את צעדיו של סר אליוט. ישנן שמועות שהוא ואן מאורסים.
סרטים ועיבודים לטלוויזיה

הבי בי סי עיבד את הספר פעמיים לטלוויזיה, פעם אחת ב-1960, ופעם שנייה בשנת 1971 למיני-סדרה בכיכובה של אן פירבנק בתפקיד אן אליוט. ב-1995 הספר עובד שוב, הפעם כסרט טלוויזיה, בכיכובם של קירן הינדס ואמנדה רוט. בישראל שודר הסרט בשם "אהבה כמוסה". ITV1 עיבד את הספר לסרט טלוויזיה בשנת 2007 בכיכובם של סאלי הוקינס ורופרט פנרי ג'ונס. עיבוד נוסף של נטפליקס (בישראל בשם: "השפעה") יצא ב-2022 בכיכובם של דקוטה ג'ונסון, הנרי גולדינג וקוסמו ג'רוויס.
תרגומים לעברית

הספר תורגם לעברית על ידי נעמי כרמל ויצא לאור בשנת 1983 בהוצאת כתר. תרגום נוסף לעברית של מיכל אלפון בשם "השפעה" יצא לאור בשנת 2012 בהוצאת כתר. בשנת 2022 ראה אור תרגומה של לי עברון לספר, שנקרא גם הוא "השפעה" וראה אור בהוצאת ספרים בעלמא-אהבות.
הרברט בראונל, הבן

הרברט בראונל, הבן (באנגלית: .Herbert Brownell Jr;‏ 20 בפברואר 1904 –  1 במאי 1996) היה עורך דין ופוליטיקאי אמריקאי, חבר המפלגה הרפובליקנית, שכיהן בשנים 1953–1957 כתובע הכללי של ארצות הברית בממשלו של הנשיא דווייט אייזנהאואר.
ראשית חייו

הרברט בראונל נולד במחוז נמאהה (אנ') שבנברסקה, ליד העיירה פרו (אנ'), כאחד משבעת ילדיהם של הרברט ומאי מילר בראונל. אביו, הרברט בראונל האב, היה פרופסור וסופר בקולג' המדינה בפרו (אנ') לחינוך ולפיזיקה. לאחר סיום לימודיו ב-1924 באוניברסיטת נברסקה – לינקולן, שם היה חבר באחוות פי בטא קפא, ובשנת לימודיו האחרונה חבר ב"חברת התמימים (אנ')", המשיך בראונל את לימודיו בבית הספר למשפטים באוניברסיטת ייל, שם הוא קיבל ב-1927 תואר במשפטים. בעת לימודיו באוניברסיטת נברסקה הוא הצטרף לאחוות דלתא אפסילון (אנ').
אחיו של בראונל, סמואל, שימש כנציב החינוך של ארצות הברית (אנ') בשנים 1953–1956.
קריירה משפטית

בראונל התקבל ללשכת עורכי הדין של מדינת ניו יורק (אנ') (NYSBA) והחל לעסוק במקצוע בעיר ניו יורק. בפברואר 1929 הוא הצטרף למשרד עורכי הדין "לורד דיי ולורד (אנ')" בניו יורק, ולמעט התקופות בהן הוא החזיק במשרות ציבוריות, הוא נשאר במשרד זה עד לפרישתו ב-1989. ב-1934 הוא נשא לאישה את דוריס מק'קרטר. לזוג נולדו ארבעה ילדים והם היו נשואים עד לפטירתה של אשתו ב-1979. ב-1987 הוא נישא בשנית למריון טיילור, אך השניים נפרדו והתגרשו ב-1989.
הלקוח החשוב ביותר של בראונל היה איל הספנות היווני אריסטוטלס אונאסיס. לאחר תום מלחמת העולם השנייה היה אונסיס להוט לשים את ידו על מכליות הנפט מדגם T2 (אנ') שבמקור נבנו לצורכי המלחמה של צי ארצות הברית. בסופו של דבר הועמדו המכליות למכירה, אך בשל הערך האסטרטגי שלהן לטובת מלחמה אחרת, הן הוצעו למכירה רק לאזרחים אמריקאים.
בראונל סייע לאונסיס להכין מארג של חברות קש אמריקאיות, וכך לאפשר לו לעקוף את התקנות ולרכוש את המכליות באמצעות תאגידים אלו. בהמשך, כיועץ המשפטי לממשלה, נאלץ בראונל להחליף צדדים בלחצו של ראש ה-FBI ג'ון אדגר הובר ומחלקת המשפטים בניהולו הגישה כתב אישום נגד אונסיס (בסופו של דבר הגיעו אונסיס וממשלת ארצות הברית להסדר).
קריירה פוליטית מדינתית

לצד עסקי עריכת הדין שלו, הייתה לבראונל קריירה פוליטית פעילה וארוכה במסגרת המפלגה הרפובליקנית. הוא היה חבר באספה המדינתית של ניו יורק בשנים 1933–1937 מטעם מחוז הבחירה העשירי.
ב-1942 הוא היה מנהל מסע הבחירות של תומאס דיואי בבחירות למשרת מושל ניו יורק. הוא גם ניהל את מסעות הבחירות של דיואי לנשיאות בבחירות של 1944 ו-1948. בשנים 1944–1946 הוא היה יושב ראש הוועדה הרפובליקנית הלאומית, שם הוא התמקד בהתאמת פעילותה לשיטות הסקרים וגיוס הכספים החדשות. רבים זקפו לזכותו את השגת השליטה בקונגרס של הרפובליקנים בבחירות אמצע הכהונה של 1946.
ב-1952 היה לבראונל תפקיד חשוב בשיכנועו של הגנרל דווייט אייזנהאואר, אז המפקד העליון של הכוחות באירופה, לרוץ לנשיאות, והוא היה פעיל במסע הבחירות של אייזנהאואר. יחד עם דיואי, הועיל בראונל מאוד בבחירתו של ריצ'רד ניקסון כשותפו למירוץ של אייזנהאואר.